《用夹谷子括吴山晚眺韵十首》
元代·方回

一锥无地百弓宽，万事须分两眼观。
仙子楼居凌到景，野人卉服耐奇寒。
金钗玉斝春帷满，黄卷青灯晓漏残。
兴废荣枯手翻覆，几家能遣子孙安。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。